AB de Villiers, Snotkop en Ampie du Preez
JY LEES NOU AB de Villiers, Snotkop en Ampie du Preez
Deur Michelle Els
Die 26-jarige Abraham Benjamin de Villiers, beter geken as AB en 'n Protea-krieketspeler, sing ook deesdae.
Sy debuut-album saam met Ampie du Preez is landwyd beskikbaar. Snotkop sing (of dan: kletsrym) lekker saam op nommer 2 op die album (''Forgiveness'').
In 2008 het AB en Ampie die motiveringsliedjie "Show them who you are" uitgereik. Die liedjie het 'n soort lofsang geword toe die Proteas die Aussies geklop het en van toe af het AB die liedjie gekies om gespeel te word wanneer hy as kolwer vir Suid-Afrika op die veld uitstap, berig abdevilliersfan.com
AB en Ampie se album heet Maak jou drome waar. Hulle sing nie net op die album nie, maar het ook self die liedjies geskryf en speel ook kitaar. "Lyk my daar is niks wat die man nie kan doen nie," sê 'n aanhanger van AB op sy musiekvideo (kyk hieronder). Behalwe vir krieket, speel AB ook tennis en gholf. AB sê die beste advies wat iemand al vir hom gegee het kom van Jonty Rhodes: "Take every innings ball by ball."
AB se gunstelingliedjie op die CD is "Madibaland", wat hy en Ampie vir oudpresident Nelson Mandela geskryf het. Die CD bevat 5 Engelse en 8 Afrikaanse liedjies. AB en Ampie het verlede week met hulle CD-bekendstelling in Pretoria ook sowat R50 000 ingesamel vir die 'Reach for a Dream'-kinderfonds.
Wat jy nie van AB geweet het nie
Boek: Die Bybel
Liedjie: Needs deur Collective Soul
Aktrise: Kate Beckinsale
Hy het in Pretoria grootgeword en skoolgegaan by Affies (Afrikaanse Hoër Seunskool) waar hy in die koshuis gebly het. Sy gunsteling-vak op skool was Biologie, wat nogals sin maak siende dat sy pa 'n dokter is.